1782

Η παρούσα σελίδα αφορά το έτος 1782 κατά το Γρηγοριανό ημερολόγιο 

Γεγονότα
7 Ιανουαρίου - Ανοίγει η Bank of North America, η πρώτη αμερικανική εμπορική τράπεζα.
5 Φεβρουαρίου - Οι Ισπανοί νικούν τις βρετανικές δυνάμεις και καταλαμβάνουν τη Μινόρκα.
8 Μαρτίου - Ενενήντα έξι Ινδιάνοι, οι οποίοι είχαν ασπαστεί το Χριστιανισμό, σκοτώνονται στο Γκνάντενχουτεν στο Οχάιο από πολιτοφύλακες της Πενσυλβάνια, ως αντίποινα για επιδρομές που πραγματοποιήθηκαν από άλλους Ινδιάνους.
16 Μαρτίου - Αμερικανική Επανάσταση: Τα ισπανικά στρατεύματα καταλαμβάνουν το υπό βρετανικής κυριαρχίας νησί Ροατάν.
19 Απριλίου - Ο Τζον Άνταμς εξασφαλίζει την αναγνώριση των Ηνωμένων Πολιτειών από την Ολλανδική Δημοκρατία ως ανεξάρτητη κυβέρνηση. Το σπίτι που είχε αγοράσει στη Χάγη της Ολλανδίας γίνεται η πρώτη αμερικανική πρεσβεία.
6 Μαΐου - Αρχίζει η κατασκευή του Μεγάλου Παλατιού, της βασιλικής κατοικίας του βασιλιά του Σιάμ στη Μπανγκόκ.
20 Ιουνίου - Το Αμερικανικό Κογκρέσο εγκρίνει το εθνόσημο των Ηνωμένων Πολιτειών.
16 Ιουλίου - Πρεμιέρα της όπερας Απαγωγή από το Σεράι του Βόλφγκανγκ Αμαντέους Μότσαρτ.
13 Σεπτεμβρίου - Αμερικανική Επανάσταση: Γαλλο-ισπανικά στρατεύματα πραγματοποιούν μία αποτυχημένη μεγάλη επίθεση κατά την πολιορκία του Γιβραλτάρ. 
30 Νοεμβρίου - Αμερικανική Επανάσταση: Συνθήκη των Παρισίων. Αντιπρόσωποι από τις Ηνωμένες Πολιτείες Αμερικής και το Βασίλειο της Μεγάλης Βρετανίας υπογράφουν στο Παρίσι τα προκαταρκτικά άρθρα της συνθήκης ειρήνης, η οποία θα επισημοποιηθεί το 1783.
14 Δεκεμβρίου - Οι αδελφοί Μονγκολφιέ πραγματοποιούν στη Γαλλία την πρώτη δοκιμαστική πτήση μη επανδρωμένου αερόστατου θερμού αέρα. Το αερόστατο διανύει περίπου 2 χιλιόμετρα.

 Γεννήσεις 

23 Ιανουαρίου - Γεώργιος Καραϊσκάκης, Έλληνας στρατηγός της Ελληνικής Επανάστασης
29 Ιανουαρίου - Ντανιέλ Φρανσουά Εσπρί Ωμπέρ, Γάλλος συνθέτης
27 Οκτωβρίου - Νικκολό Παγκανίνι, Ιταλός βιολιστής και συνθέτης
5 Δεκεμβρίου - Μάρτιν Βαν Μπιούρεν, 8ος πρόεδρος των Η.Π.Α.
Γεώργιος Κουντουριώτης, Έλληνας πολιτικός

 Θάνατοι 

17 Μαρτίου - Ντάνιελ Μπερνούλι, Ολλανδός μαθηματικός και φυσικός
16 Σεπτεμβρίου - Φαρινέλλι, Ιταλός καστράτο
Νικόλαος Βάρκοσης, Έλληνας δάσκαλος

Κατηγορία:Έτη